open-index/open-wikipedia-markdown huggingface dataset:
Alessandro Del Piero

**Alessandro Del Piero**, nado en Conegliano (Treviso) o 9 de novembro de 1974, é un futbolista italiano. Xoga de dianteiro e o seu equipo actual é o Sydney da A-League.

Adoitaba xogar como segundo dianteiro, na posición coñecida en Italia como *Trequartista*. No ano 2000, foi recoñecido como o futbolista mellor pagado do mundo. No 2004 foi incluído na lista de Futbolistas FIFA 100. Posúe o récord de máis encontros disputados e máis goles anotados coa Juventus FC. En 2008 foi o futbolista italiano mellor pagado.

## Traxectoria 
### Inicios 
Alessandro Del Piero é fillo de Gino, un electricista, e Bruna, unha ama de chaves. Ten dous irmáns, o maior Stefano, foi futbolista profesional durante un breve tempo para a Sampdoria, pero sufriu unha grave lesión e tivo que retirarse do fútbol; e unha irmá máis nova chamada Beatrice. Pasou toda a súa infancia na casa da súa familia en San Vendemiano, Provincia de Treviso. Practicaba fútbol no patio traseiro da súa casa con tres amigos Nelso, Pierpaolo, e Giovanni Paolo, e soñaba con converterse en futbolista.

## Notas 
## Véxase tamén 
### Bibliografía 
* 
* 
* 
* 
*
Abade, San Martín de Arroxo, A Fonsagrada

**Abade** é un lugar da parroquia de San Martín de Arroxo no concello lugués da Fonsagrada na comarca da Fonsagrada. Segundo o Instituto Nacional de Estadística en 2009 estaba despoboado.

En 1846 tiña 5 habitantes.

Atópase a unha distancia de 10 quilómetros da vila da Fonsagrada.

## Notas
## Lugares e parroquias 
### Lugares de San Martín de Arroxo 
### Parroquias da Fonsagrada
Trofeo Teresa Herrera 1959

A 14ª edición do **Trofeo Teresa Herrera** celebrouse na Coruña o 21 de xuño de 1959 a partido único. O campión foi o Santos FC.

## Participantes 
## Partidos 
### Final 
| width="50%" valign="top" |

|}

## Notas 
## Véxase tamén 
### Ligazóns externas 
* Datos da final en rsssf.com
Trofeo Teresa Herrera 2000

A 55ª edición do **Trofeo Teresa Herrera** celebrouse na Coruña o 12 de agosto de 2000 a partido único, sendo esta a primeira vez que o Deportivo da Coruña asumiu a organización do trofeo. O campión foi o propio Deportivo que derrotou na quenda de penaltis a Lazio, logrando o seu oitavo título. O arxentino Claudio López foi elixido mellor xogador do torneo.

## Participantes 
## Partidos 
### Final 
| width="50%" valign="top" |

|}

## Notas 
## Véxase tamén 
### Ligazóns externas 
* Datos sobre a final
Newcastle

**Newcastle** pode referirse a:

## Xeografía 
* **Newcastle upon Tyne**, cidade do nordeste de Inglaterra;
* **Newcastle**, localidade do condado de Wicklow, en Irlanda;
* **Newcastle West**, cidade do condado de Limerick, en Irlanda;
* **Newcastle**, cidade dos Estados Unidos, no estado de Maine;
* **Newcastle**, cidade de Australia;
* **Newcastle**, localidade de Saint Kitts e Nevis;

## Deportes 
* **Newcastle United Football Club**, club de fútbol inglés.
Abade (homónimos)

O termo **Abade** pode referirse a:

*Un **abade** é o superior dunha comunidade de monxes. 
* **Abade**, apelido galego.

Como topónimo, pode referirse a:

;En Galiza
***Abade**, parroquia do concello de Moeche;
***A Vila de Abade**, parroquia do concello de Tordoia;
***Vilabade**, parroquia do concello de Castroverde;
****Vilabade**, lugar de dita parroquia;
***Abade**, lugar da parroquia de San Martín de Arroxo, no concello da Fonsagrada;
***Abade**, lugar da parroquia de Coruxo, no concello de Vigo;
***Casal de Abade**, lugar da parroquia de Sanguñedo, no concello de Verea;
***Casal de Abade**, lugar da parroquia de Zamáns, no concello de Vigo;
***Lamas de Abade**, lugar da parroquia do Castiñeiriño, no concello de Santiago de Compostela;
***Vilar de Abade**, lugar da parroquia de Sorribas, no concello de Rois;
***Buchabade**, lugar da parroquia de Tourón, no concello de Ponte Caldelas;
***Bustabade**, lugar da parroquia de Seixas, no concello das Somozas;
***Candabade**, lugar da parroquia de Quende, no concello de Abadín;
***Casaldabade**, lugar da parroquia de Cabaleiros, no concello de Tordoia;
***Penabade**, lugar da parroquia de Ourol, no concello de Ourol;
***Portabade**, lugar da parroquia de Ribeiras de Miño, no concello de Pantón;
***Vilabade**, lugar da parroquia de Barbos, no concello de Ortigueira.

;Fóra de Galiza

;En Portugal
***Abade de Neiva**, freguesía portuguesa do concello de Barcelos;
***Abade de Vermoim**, freguesía portuguesa do concello de Vila Nova de Famalicão.

## Véxase tamén
### Outros artigos
Ramón Berenguer IV

**Ramón Berenguer IV** *o Santo*, nado en Barcelona entre os anos 1113 e 1114 e finado en Borgo San Dalmazzo, preto de Turín, o 7 de agosto de 1162 foi Conde de Barcelona, Xirona, Osona, Cerdaña e Ribagorza, e *princeps* do Aragón, que na época significaba *primus inter pares*.

## Traxectoria 
### Orixe familiar 
Era fillo de Ramón Berenguer III e Dulce da Provenza, a quen sucedeu no trono condal de Barcelona contra 1131, mentres o seu irmán xemelgo Berenguer Ramón sucedía a seu pai no trono condal da Provenza. Era neto por liña paterna de Ramón Berenguer II e Mafalda de Apulia-Calabria, e por liña materna de Gerbert de Gavaldà e Gerberga da Provenza.

Foi cabaleiro templario como o fora, tamén, seu pai, aínda que con carácter temporal (*miles ad terminum*).

## Notas 
## Véxase tamén 
### Bibliografía 
* 
* 
* 
* 

* 

*
Marca Hispánica

A **Marca hispánica** era o territorio comprendido entre a fronteira político-militar do Imperio carolinxio con Al-Andalus e os Pireneos, desde finais do século VIII ata a súa independencia efectiva en diversos reinos e condados. A diferenza doutras marcas carolinxias, a Marca hispánica non tiña unha estrutura administrativa unificada propia.

## Historia 
Tras a conquista musulmá da Península Ibérica, os carolinxios interviñeron no nordés peninsular a fins do século VIII, co apoio da poboación autóctona das montañas. A dominación franca fíxose efectiva entón máis ao sur tras a conquista de Xirona (785) e Barcelona (801). A chamada «Marca Hispánica» quedou integrada por condados dependentes dos monarcas carolinxios a principios do século IX. Para gobernar estes territorios, os reis francos designaron condes, uns de orixe franca e outros autóctonos, segundo criterios de eficacia militar na defensa das fronteiras e de lealdade e fidelidade á coroa.

O territorio gañado aos musulmáns configurouse como a **Marca Hispánica**, en contraposición á Marca Superior andalusí, e ía de Pamplona ata Barcelona. De todos eles, os que alcanzaron maior protagonismo foron os de Pamplona, constituído no primeiro cuarto do século IX en reino; Aragón, constituído en condado independente en 809; Urgell, importante sede episcopal e condado con dinastía propia desde 815; e o condado de Barcelona, que co tempo converteuse en hexemónico sobre os seus veciños, os de Osona e Xirona.

## Mapas 
Nas imaxes, mapa físico-político do territorio entre o golfo de Biscaia e o mar Mediterráneo, e mapa político interpretando a Península Ibérica dos séculos IX e XI. Para a terminoloxía "Asturias" e "León" nos mapas, véxase tamén "Historiografía do Reino de Galicia".

Ficheiro:Marca hispánica 814.svg|Mapa da Marca hispánica e Vasconia.
Ficheiro:Península ibérica 814.svg|Outra versión da Marca hispánica en 814. 
Ficheiro:Map Iberian Peninsula 1030-es.svg|Os reinos cristiáns e de Taifas, en 1030.

## Véxase tamén 
### Bibliografía 
* 
### Outros artigos 
*Carlomagno
*Cataluña
*Cataluña Norte
*Condado de Barcelona
*Dinastía Carolinxia
*Reino dos Francos
*Historia de Aragón
*Historia de Cataluña
*Historia de Navarra
*Historia do País Vasco
*Narbonense
*Reconquista
*Reino Visigodo
*Rosellón
*Sarracenos
*Septimania
*Tratado de Verdún
A Abadía, San Pedro de Benquerencia, Barreiros

**A Abadía** é un lugar da parroquia de San Pedro de Benquerencia no concello lugués de Barreiros na comarca da Fonsagrada. Tiña 13 habitantes no ano 2009 segundo datos do Instituto Nacional de Estadística dos cales 4 eran homes e 9 eran mulleres.

Atópase a unha distancia de 2,5 quilómetros do concello.

## Lugares e parroquias 
### Lugares de San Pedro de Benquerenciao 
### Parroquias de Barreiros 
## Véxase tamén 
### Outros artigos 
* Lugares de Barreiros
Efecto Föhn

300px|miniatura|A orografía obriga a masa de aire a ascender, condensando o vapor de auga e producindo choivas. Na outra ladeira da montaña (sotavento) o aire, xa seco, descende aumentando rapidamente a presión atmosférica e a temperatura.
O **efecto Föhn**, tamén transcrito **Foehn**, é o nome que recibe o vento cálido e seco que bufa en sotavento dunha cordilleira. O Föhn foi descrito por primeira vez no Tirol, onde recibiu este nome.

Este vento prodúcese en relevos montañosos cando unha masa de aire cálido e húmido é forzada a ascender para salvar ese obstáculo. Isto fai que o vapor de auga se arrefríe e experimente un proceso de condensación ou sublimación inversa formando nubes primeiro e precipitándose deseguido nas ladeiras de barlovento (nubes e choivas orográficas). Cando isto ocorre existe un forte contraste climático entre ambas as vertentes, con grande humidade e choiva a barlovento, mentres que a sotavento o tempo está despexado e a temperatura aumenta polo proceso de compresión adiabática. Este fenómeno está motivado porque o aire xa seco e cálido descende rapidamente pola ladeira, quecendo a medida que aumenta a presión ao descender.

## Efectos
En Galicia, esta situación de ventos é frecuente no Alto do Fiouco, provocando o peche da autovía A-8 a barlovento, mentres a sotavento, xa na Terra Chá, o tempo está despexado.

## Nomes
O vento Föhn recibe distintos nomes en función do lugar onde se produce, como o *chinook* nas Montañas Rochosas. En España chámaselle *airín de les castañes* en Asturias, *abriguna* en Cantabria, *solano* en Castela, *levante* no estreito de Xibraltar, *cierzo* no Val do Ebro, ou *fogony* no Pireneo catalán.

## Notas
A Abadía

O termo **A Abadía** pode referirse a:

*Unha **abadía** é unha construción relixiosa. 
* **Abadía**, apelido galego.

Como topónimo, pode referirse a:

;En Galiza
***A Abadía**, lugar da parroquia de San Pedro de Benquerencia, no concello de Barreiros;
***A Abadía**, lugar da parroquia de Santiago de Ribarteme, no concello das Neves;
***A Abadía**, lugar da parroquia de San Vitoiro de Ribas de Miño, no concello do Saviñao;
***A Abadía**, lugar da parroquia de Santo Estevo de Ribas de Miño, no concello do Saviñao.
Lei de Fourier

A **lei de Fourier**, enunciada por primeira vez polo matemático e físico francés Joseph Fourier, establece que a fluxo de calor por condución a través dun material é proporcional ao gradiente negativo de temperatura é á sección do material. A constante de proporcionalidade entre o gradiente de temperatura e o fluxo de calor denomínase condutividade térmica.
Esta lei é unha das bases do estudo dos fenómenos de transporte xunto coa lei de Fick e a lei de Newton, que describen o transporte difusivo de materia e de cantidade de movemento respectivamente.

## En forma diferencial
A lei de Fourier en forma diferencial amosa que a densidade de fluxo de calor \overrightarrow{q}, é igual ao produto da condutividade térmica k, e ao gradiente negativo de temperatura, -\nabla T. A densidade de fluxo de calor é a cantidade de enerxía que se transmite por unidade de superficie e de tempo. Represéntase por un vector que indica a magnitude e a dirección do fluxo.

: \overrightarrow{q}  = - k {\nabla} T

onde (incluíndo as unidades do SI)
: \overrightarrow{q} é a densidade de fluxo de calor, W·m−2
: \big.k\big. é a condutividade térmica do material, W·m−1·K−1,
: \big.\nabla T\big. é o gradiente de temperatura, K·m−1.

A condutividade térmica, k, tómase a miúdo como constante aínda que non sempre esta aproximación é axeitada. Polo xeral a condutividade térmica dun material varía coa temperatura aínda que esta variación poida ser pequena no rango de temperaturas do que se trate. Ademais, en materiais anisótropos a condutividade térmica pode variar coa orientación polo que se representa por un tensor.
En moitas aplicacións sinxelas, a lei de Fourier é aplicada na súa forma monodimensional. Así, na dirección x,

: q_x  = - k \frac{d T}{d x}
Branca Vilela

**Branca Vilela Fernández**, nada na Coruña o 6 de agosto de 1964, é unha poeta galega.

## Traxectoria 
Escritora dende moi nova, gañou algúns premios literarios. O seu primeiro poemario *Anclas varadas en la memoria* (en castelán) apareceu en 2004. Co poemario *A faciana das augas* (2005) participou nun estudo da Universidade de Dakota do Norte e recibiu a mención de honra ao mellor poemario escrito en lingua romance o que a levou a facer unha xira por diferentes estados dos Estados Unidos. En 2008 foi finalista do II Premio Internacional Rubén Darío co libro *Préstame tu voz*. Premio Escriduende o conxunto da súa obra (2016).
É membro da Asociación de Escritores en Lingua Galega, socia fundadora do Pen Club España e pertence a comisión de mulleres escritoras do Pen Club Internacional. Foi codirectora das Xornadas Literarias: Fisterra Patrimonio Cultural Europeo, I Encontro Cabana de Bergantiños, I Encontro e organizadora do I Recital Poético Solidario.

## Obra en galego 
### Poesía 
* *A faciana das augas*, 2005, Toxosoutos.
* *Déixame a túa voz*, 2008. Edición bilingüe galego-castelán. Editorial Sial
* *A forza do poema*, 2012, Lastura.
* *No silencio dos lapis*, 2017, Pigmalión Edypro.
* *Adeus espido do mar*, 2019, Trifolium.
* *Pesadelo da creación*, 2022, Medulia.

### Narrativa 
* *Ultreia no Camiño Inglés. A misión do Ara Solis*, 2025. Edición bilingüe galego-castelán. Editorial Pigmalión.

### Obras colectivas 
* *Erato bajo la piel del deseo*, 2010, Sial Ediciones. Edición bilingüe galego-castelán.
* *150 Cantares para Rosalía de Castro* (2015, libro electrónico).
* *La voz y la escritura*. Sial.
* *Guía viva de heterodoxos*. Sial.
* *La primera vez que perdí el alma, encontré el sexo*. Sial.

## Obra en castelán 
### Poesía 
* *Anclas varadas en la memoria*, 2004, Sial.
* *Me diste la tierra*, 2013. Sial Pygmalion.
* *Costa da Morte, Territorio Literario (Antología)*, 2017, Pigmalión Edypro.Edición bilingüe castelán-galego.
## Notas
A Abadía, San Vitoiro de Ribas de Miño, O Saviñao

dereita|miniatura|Igrexa parroquial.
**A Abadía** é un lugar da parroquia de San Vitoiro de Ribas de Miño no concello lugués do Saviñao na comarca de Terra de Lemos. Segundo o IGE, en 2022 tiña 8 habitantes (4 homes e 4 mulleres). Atópase a 12,5 km de Escairón.

## Patrimonio
A igrexa parroquial, do século XII, foi parte dun mosteiro segundo documentos do ano 911.

## Lugares e parroquias 
### Lugares de San Vitoiro de Ribas de Miño 
### Parroquias do Saviñao 
## Notas 
## Véxase tamén 
### Outros artigos 
* Lugares do Saviñao
A Abadía, Santo Estevo de Ribas de Miño, O Saviñao

**A Abadía** é un lugar da parroquia de Santo Estevo de Ribas de Miño no concello lugués do Saviñao na comarca de Terra de Lemos. 

Segundo o Instituto Galego de Estatística, en 2025 estaba deshabitado, sendo 2023 e 2024 os únicos anos desde o ano 2000 nos que se rexistran habitantes neste lugar, habendo 1 habitante (1 home) en cada un.

Atópase a unha distancia de 8 quilómetros do concello.

## Notas 
## Lugares e parroquias 
### Lugares de Santo Estevo de Ribas de Miño 
### Parroquias do Saviñao
Exposición Universal

[250px|miniatura|A exposición universal de [París en 1900]]**Exposición Universal** é o nome xenérico de varias exposicións de grande envergadura celebradas por todo o mundo desde a segunda metade do século XIX. A organización que se ocupa oficialmente de nomear as cidades organizadoras deste tipo de eventos é a Oficina Internacional de Exposicións (BIE).

As exposicións aprobadas polo BIE poden ser consideradas universais, internacionais ou especializadas, cunha duración de entre 3 e 6 meses. No entanto, calquera país ou cidade pode organizar feiras e exposicións similares sen o patronazgo do BIE.

O concepto de exposición universal contribuíu fortemente á comunicación social dos logros imperialistas, ao incorporarse como curiosidades elementos etnográficos propios das culturas dominadas por parte das grandes potencias imperiais.

Deste xeito, nestas megafeiras mostrábanse os grandes avances da invención tecnolóxica á beira das últimas expresións (aceptadas pola Academia) da arte. A primeira exposición tivo lugar en Londres en 1756.

## Véxase tamén
### Outros artigos
*Exposición Universal de París de 1900.
*Exposición Internacional de París de 1937.
*Exposición Rexional Galega
Abadín, Alba, Vilalba

**Abadín** é un lugar da parroquia de Alba no concello lugués de Vilalba na comarca da Terra Chá. Segundo o IGE, en 2021 tiña 21 habitantes (11 homes e dez mulleres), o que supón unha diminución respecto do ano 2015, cando tiña 28 habitantes (16 homes e 12 mulleres).

Atópase a unha distancia de 4,5 quilómetros da vila de Vilalba.

## Lugares e parroquias 
### Lugares de Alba 
### Parroquias de Vilalba 
## Notas 
## Véxase tamén 
### Outros artigos 
*Lugares de Vilalba
A Abaira, Trabada, Trabada

**A Abaira** é un lugar da parroquia de Trabada no concello lugués de Trabada na comarca da Mariña Oriental. Tiña 31 habitantes no ano 2009 segundo datos do Instituto Nacional de Estadística, dos cales 22 eran homes e 9 eran mulleres.
## Toponimia
O topónimo **A Abaira** podería ter na forma *A Aira*, referido á  (do latín ), o espazo arredor da propiedade agrícola.

## Lugares e parroquias
### Lugares de Trabada
### Parroquias de Trabada
## Notas
## Véxase tamén 
### Outros artigos 
*Lugares de Trabada
Siós de Abaixo, Siós, Pantón

**Siós de Abaixo** é un lugar da parroquia de Siós no concello lugués de Pantón na comarca de Terra de Lemos. Tiña 39 habitantes no ano 2009 segundo datos do Instituto Nacional de Estadística dos cales 17 eran homes e 22 eran mulleres.

Atópase a unha distancia de 3 quilómetros da capital do concello, O Castro de Ferreira.

## Lugares e parroquias
### Lugares de Siós
### Parroquias de Pantón
Inmigración

Chámase **inmigración** á entrada a un país de persoas que naceron ou proceden doutro lugar. Representa unha das dúas opcións ou alternativas do termo migración, que se aplica aos movementos de persoas dun lugar a outro e estes desprazamentos levan un cambio de residencia ben sexa temporal ou definitivo. As dúas opcións dos movementos migratorios son: emigración, que é a saída de persoas dun país, rexión ou lugar determinados para dirixirse a outro distinto e inmigración, que é a entrada nun país, rexión ou lugar determinados procedentes doutras partes. De maneira que unha emigración leva como contrapartida posterior unha inmigración no país ou lugar de chegada.

Así pois, resulta válido estudar as migracións desde o punto de vista do país de acollida (ou mellor dito, de entrada, xa que non sempre os inmigrantes reciben unha boa acollida no país de entrada), xa que a situación é moi diferente e ata a miúdo oposta á do país ou lugar de emigración. Unha enorme gama de situacións políticas e problemas exponse pola case sempre inevitable diferenciación cultural, económica e social existente entre as poboacións inmigrantes e as do país de recepción, e ata entre os mesmos inmigrantes cando proceden de países e ata de continentes distintos.[miniatura|Mapa do mundo segundo o [saldo migratorio, que pode ser positivo (azul) ou negativo (laranxa).|centro]]

## Notas 
## Véxase tamén 
### Outros artigos 
* Emigración
* Diáspora galega
* Devolución en quente
Saldo migratorio

dereita|300px|miniatura|Saldo migratorio mundial. O azul denota un saldo positivo e o laranxa un saldo negativo.
O **saldo migratorio** é o balance que existe entre a inmigración e a emigración nun determinado lugar, cando o saldo migratorio é positivo, a poboación aumenta; cando o saldo migratorio é negativo, a poboación diminúe (idea que non toma en conta a taxa de crecemento natural da poboación, que sería a diferenza entre a natalidade e a mortalidade nun ano determinado).

Saldo migratorio = Número de inmigrantes - Número de emigrantes. Razón de orde baseada en que se houbese maior inmigración, o saldo migratorio daría un valor positivo. Isto faio máis acorde á realidade, pois é cando a poboación vese aumentada.

## Véxase tamén 
### Outros artigos 
* Emigración
* Inmigración
Las Ventas

A **praza de touros de Las Ventas** é a maior praza de touros de España, e a terceira máis grande do mundo logo da praza de Cidade de México e a de Valencia (Venezuela). Está situada en Madrid e é unha das prazas de touros máis importantes do mundo.

Inaugurada o 17 de xuño de 1931 co nome de Las Ventas del Espíritu Santo, por ser o nome da zona naquela época, non entraría en funcionamento de forma definitiva ata 1934.

Foi deseñada polo arquitecto José Espeliú en estilo neomudéxar a ladrillo visto sobre unha estrutura metálica. A decoración, obra de Manuel Muñoz Monasterio, realizouse en base a cerámicas cos escudos de todas as provincias españolas e outros motivos decorativos.

Ten capacidade para uns 25.000 espectadores. O *ruedo* mide 60 metros de diámetro e o largo da ruela é de 2,2 metros. As súas localidades están distribuídas en 10 *tendidos*, divididos en *tendido*, *grada* e *andanada*. A temporada de touros comeza en marzo e remata en outubro, destacando os días da Feira de San Isidro, en maio. Des de 1951 atópase nas súas dependencias o Museo Taurino.

## Véxase tamén 
### Ligazóns externas 
* Sitio web oficial
La Monumental

**La Monumental** é unha praza de touros da cidade de Barcelona, situada no barrio do Fort Pienc. Inaugurada en 1914 co nome de *El Sport*, foi rebautizada en 1916 co seu nome actual. A última corrida de touros que se celebrou foi o 25 de setembro de 2011, que foi tamén a última en Cataluña, logo da abolición dos espectáculos taurinos por parte do Parlament o 28 de xullo de 2010.

O edificio de 1914, obra de Joaquim Raspall, tiña unha fachada de estilo noucentista e posteriormente encargouse a Ignasi Mas i Morell, en colaboración con Domènec Sugranyes, engadir unha coroa exterior acabada en 1916, que é a fachada que actualmente existe, de estilo mudéxar e bizantino.

A praza ten capacidade para 19.582 espectadores. Foi a última praza de touros de Barcelona onde se celebraron corridas, logo da desaparición das prazas de *El Torín* e *Les Arenes*. Actualmente, a Monumental é escenario de actos musicais e espectáculos de circo.
La Maestranza

250px|Entrada principal|miniatura

A **Real Maestranza de Caballería de Sevilla**, ou **La Maestranza**, é a praza de touros máis antiga de España e está situada na cidade de Sevilla.
É a sede das corridas de touros que se realizan durante a Feira de Abril da cidade, unha das festas taurinas máis importantes. É un importante centro de atracción turística da cidade e está entre os momumentos máis visitados de Sevilla.

Construída orixinalmente en madeira en 1733, leváronse a cabo as obras de construción da actual entre 1749 e 1881, ano en que quedou completamente pechada.

## Véxase tamén 
### Ligazóns externas 
* Real Maestranza de Caballería de Sevilla
Rebordondo, Rebordondo, Cualedro

**Rebordondo** é un lugar da parroquia de Rebordondo no concello ourensán de Cualedro na comarca de Verín. Tiña 132 habitantes no ano 2011 segundo datos do INE e do IGE, dos cales 53 eran homes e 55 mulleres.

Tiña 108 habitantes no ano 2009 segundo datos do Instituto Nacional de Estadística dos cales 51 eran homes e 57 eran mulleres.

## Lugares e parroquias 
### Lugares de Rebordondo 
### Parroquias de Cualedro 
## Notas
Francisco Javier Elola

**Francisco-Javier Elola Díaz-Varela**, nado en Monforte de Lemos o 22 de setembro de 1877 e finado en Barcelona o 12 de maio de 1939, foi un xuíz e político galego.

## Traxectoria 
Elola estudou dereito na Universidade de Santiago de Compostela, foi pasante no despacho de Francesc Pi i Margall en Madrid en 1901. Aprobou as oposición á carreira fiscal e xudicial en 1905 exercendo en Galicia, Asturias, Cataluña e León, e o 4 de decembro de 1923, logo da proclamación da ditadura de Primo de Rivera, entrou como vogal na Xunta Organizadora do Poder Xudicial. En 1924 nomeárono xuíz do distrito de Chamberí e representou a España nos Congresos Penais Internacionais de París, Bruxelas (1926) e Budapest (1929).

Co cambio de réxime o goberno nomeouno Fiscal Xeral da República o 31 de maio de 1931 cesando o 31 de xullo ao entrar no Tribunal Supremo como novo maxistrado. Nas eleccións a Cortes Constituíntes de 1931 accedeu ao Parlamento como deputado pola provincia de Lugo nas listas do Partido Republicano Radical, participando nas discusións sobre a organización do poder xudicial en España mesmo enfrontándose co seu partido o que levaría a abandonalo e a non presentarse ás eleccións de 1933, continuando como maxistrado do Tribunal Supremo. Logo do golpe de Estado do 18 de xullo de 1936 foi nomeado presidente da Sala Terceira do Contencioso Administrativo do Tribunal Supremo de España o 26 de agosto, e o 16 de setembro xuíz especial instrutor da causa pola insurrección en todos os cuarteis e cantóns militares da capital de España; gardou as formalidades legais, admitíndolle ao xeneral Joaquín Fanjul Goñi as probas que presentara, razón pola cal foi apartado da instrución. O 27 de agosto de 1937 accedeu á presidencia da Xunta de Inspección dos Tribunais de Madrid e en outubro de 1937 trasladouse a Cataluña, onde en xuño de 1938 defendeu os funcionarios dos xulgados de Barcelona acusados de quintacolumnismo.

Cando as tropas republicanas abandonaron Cataluña en 1939, decidiu quedar ofrecéndose a colaborar co novo réxime, pero detido o 26 de febreiro procesárono pola morte do xeneral Fanjul e os mortos da prisión Modelo de Madrid do 23 de agosto de 1936. Condenado a morte executárono en Barcelona o 12 de maio de 1939.

## Véxase tamén 
### Bibliografía 
* 
### Ligazóns externas 
* Ficha en galegos.info

* Francisco Javier Elola Díaz Varela en Biografías del Ministerio Fiscal.

* *Francisco Javier Elola Díaz-Varela, la lealtad de un magistrado al Estado de derecho hasta las últimas consecuencias* Francisco Vázquez Osuna
A Costeira, Carballeda, Carballeda de Avia

**A Costeira** é un lugar da parroquia de San Miguel de Carballeda, no concello de Carballeda de Avia, na comarca do Ribeiro. Tiña 56 habitantes no ano 2011 segundo datos do INE e do IGE, dos cales 30 eran homes e 26 mulleres. Iso supón unha diminución da poboación respecto a 2010, cando tiña 59 habitantes (30 homes e 29 mulleres).
Segundo o IGE en 2009 tiña 59 habitantes (31 homes e 28 mulleres), o que supón unha diminución respecto do ano 1999 canto tiña 60 habitantes.

## Lugares e parroquias 
### Lugares de Carballeda 
### Parroquias de Carballeda de Avia 
## Notas
Teina Bishop

**Teina Bishop**, nado o 11 de abril de 1959 en Aitutaki, é un político das Illas Cook.

## Traxectoria 
Bishop estudou na Universidade do Pacífico Sur e logo traballou como profesor de secundaria e en 1991 montou coa súa dona a súa propia empresa Bishops Cruises e en 1994 unha tenda en Arutanga. Accedeu por primeira vez ao Parlamento das Illas Cook como representante do Partido das Illas Cook na circunscrición de Arutanga-Reureu-Nikaupara. En 2003 renunciou ao seu escano logo de recurtes presupostarios que afectaban á súa circunscrición,, forzando eleccións parciais na súa circunscrición que gañou sen oposición. Bishop foi ministro de Medio Ambiente e Illas Exteriores durante cinco meses en 2006 e logo de gañar o seu partido as eleccións de 2010 entrou de novo en decembro de 2010 no gabinete como ministro de Educación, Recursos Mariños e Turismo.

## Notas 
## Véxase tamén 
### Ligazóns externas 
* Perfil na páxina do parlamento das Illas Cook
Rebordondo, Cualedro

**San Martiño de Rebordondo** é unha parroquia que se localiza no leste do concello de Cualedro. Segundo o IGE en 2015 tiña 218 habitantes (113 homes e 105 mulleres) distribuídos en dúas entidades de poboación, Rebordondo e Pena Verde.

Os dous lugares desta parroquia civil xunto co lugar de Paradiña (Rebordondo, Monterrei), forman a parroquia eclesiástica de Rebordondo do arciprestado da Limia da diocese de Ourense.

## Notas 
## Lugares e parroquias 
### Lugares de Rebordondo 
### Parroquias de Cualedro 
## Véxase tamén 
### Outros artigos 
* Rebordondo
* Rebordondo, Monterrei
Stefan Deak

**Stefan Deak**, nado en Veternik o 23 de marzo de 1991, é un futbolista serbio. Xoga de central.

## Traxectoria 
O 3 de febreiro de 2012 foi cedido ao Happel Rishon LeZion CF.

## Notas
Tati Mancebo

**Carmen Mancebo López**, nada na Coruña o 1 de agosto de 1969, é unha poeta e tradutora galega.

## Traxectoria 
Licenciada en Filoloxía Inglesa pola Universidade de Santiago de Compostela en 1992. Como poeta publicou en 1995 o libro *Na hora redonda* e participou en publicacións colectivas e recitais poéticos. Traduciu guións de cine e poesía inglesa, irlandesa e estadounidense para revistas e medios electrónicos. Como editora, é socia fundadora de Amigos de Azertyuiop (1995) xunto a Alfredo Ferreiro, Dulce Fernández Graña e François Davo. Foi directora comercial da editorial Galaxia desde 2021 ata o seu despedimento en setembro de 2022.

## Obra 
### Poesía 
* *Na hora redonda*, 1995, Cadernos de Azertyuiop.
* *Mundo maquinábel*, 2013, Sermos Galiza, libro electrónico.

## Obras colectivas 
* *Sete Poetas*, 1995. Con Pedro Casteleiro, François Davo, Alfredo Ferreiro, Mário Herrero, José António Lozano e Luís Maçãs.
* *A Coruña á luz das letras*, 2008, Trifolium.
* *Urbano. Homenaxe a Urbano Lugrís*, 2011, A Nave das Ideas.
* *Vivir un soño repetido. Homenaxe a Lois Pereiro*, 2011, Asociación de Escritores en Lingua Galega, libro electrónico.
* *150 Cantares para Rosalía de Castro* (2015, libro electrónico).

## Notas 
## Véxase tamén 
### Ligazóns externas 
* Blog da autora sobre o libro e a literatura dixitais
Joma

**Joma** é unha empresa española de roupa deportiva e material deportivo situada en Portillo de Toledo, na provincia de Toledo.

Joma fundouse en 1965 e comezou fabricando e distribuíndo calzado en xeral. Non foi ata 1968 cando a marca decidiu enmarcarse dentro do sector do calzado deportivo e de tempo libre. Tras uns anos de éxito relativo, Joma lanzouse ao fútbol, e nos anos 1992, 1994 e 1998 foi a líder en vendas de fútbol do mercado español. En 1999 foi considerada a terceira marca en España logo de Nike e Adidas do sector deportes e a primeira en fútbol. Nos anos 1990 entrou no mercado do calzado para baloncesto competindo cas marcas internacionais do sector. Entón a empresa só fabricaba en España, na súa publicidade mencionaba este feito e que non empregaba man de obra barata. Parte da súa produción faise agora na China.

Actualmente, a súa actividade principal é a fabricación e comercialización de calzado e téxtil deportivo, especializada en produtos técnicos para o fútbol, atletismo, fútbol sala e tenis. En Portillo de Toledo conta cuns 15.000 m² de nave e outros 70.000 m² anexos.

Joma é a primeira española na clasificación mundial de marcas deportivas. En España está á cabeza en vendas e valoración no mercado do fútbol sala e dentro das cinco mellores marcas de deporte.

Posúe filiais propias nos Estados Unidos de América, México, Panamá, Hong Kong, Italia, Alemaña e o Reino Unido, e unha rede de distribución que a fai estar presente en máis de 70 países dos cinco continentes.

## Notas 
## Véxase tamén 
### Ligazóns externas 
* Sitio web oficial
Nicola Amoruso

**Nicola Amoruso**, nado en Cerignola o 29 de agosto de 1974, é un exfutbolista italiano. Xogaba de dianteiro.

## Véxase tamén 
### Ligazóns externas 
* Datos do xogador en figc.it
* Datos do xogador en gazzetta.it
A Feira, Santa María de Salceda, Salceda de Caselas

**A Feira** é un lugar da parroquia de Santa María de Salceda no concello pontevedrés de Salceda de Caselas na comarca de Vigo. Segundo o IGE, en 2022 tiña 48 habitantes (26 homes e 22 mulleres).

## Patrimonio 
Neste lugar atópase o Pazo de Aballe.

## Lugares e parroquias 
### Lugares de Santa María de Salceda 
### Parroquias de Salceda de Caselas 
## Notas 
## Véxase tamén 
### Outros artigos 
* Lugares de Salceda de Caselas
Oliver Twist

miniatura|250px|Oliver Twist, edición de 1838.
***Oliver Twist ou o progreso dun neno de hospicio***, coñecida popularmente coa forma abreviada ***Oliver Twist***, é a segunda novela do autor inglés Charles Dickens. Publicouse orixinalmente como novela por entregas de aparición mensual na revista ''Bentley's Miscellany*, entre febreiro de 1837 e abril de 1839.

A obra traduciuna do inglés Moisés Barcia para Rinoceronte en 2021, ISBN: 978-84-17388-54-6.

## Historia e características 
Nun principio, o autor tiña a intención de que formase parte dunha obra máis extensa, *The Mudfog Papers*. Todas as entregas levaban como ilustración un gravado de George Cruikshank.

É a primeira novela en lingua inglesa que ten un neno como protagonista e é tamén destacable polo seu escasamente romántico tratamento do mundo dos criminais e as súas sórdidas vidas. O libro leva o subtítulo de *The Parish Boy's Progress*, unha alusión tanto a *The Pilgrim's Progress* de John Bunyan como a dúas populares caricaturas dieciochescas de William Hogarth, *A Rake's Progress* e *A Harlot's Progress*.

*Oliver Twist'' é unha das primeiras novelas sociais da historia da literatura. Chama a atención aos seus lectores sobre varios males sociais da época, como o traballo infantil ou a utilización de nenos para cometer delitos. Dickens búrlase da hipocrisía da súa época tratando estes temas tan serios con sarcasmo e humor negro. A novela puido ser inspirada pola historia de Robert Blincoe, un orfo cuxo relato sobre a dureza da súa vida como traballador infantil nun muíño de algodón tivo unha gran difusión na década de 1830.

A novela foi adaptada en numerosas ocasións para o cine, a televisión e o teatro musical. Traduciuse a numerosas linguas, entre elas o galego.

## Notas
Túlio Costa

**Túlio Humberto Pereira Costa**, coñecido como **Túlio Costa** ou **Túlio Maravilha**, nado en Goiânia o 2 de xuño de 1969, é un exfutbolista brasileiro. que xogaba de dianteiro.

É o quinto maior anotador histórico do Campionato Brasileiro de Fútbol con 129 goles, só superado por Roberto Dinamite, Romário, Edmundo e Zico. Ademais, foi o máximo goleador do mesmo campionato as temporadas 1989, 1994 e 1995.
Tommy Hayes (rugby)

**Tommy Hayes**, nado o 31 de maio de 1980 en Limerick, é un xogador de rugby irlandés que xoga na posición de oito.

## Traxectoria 
En 2011 xogaba nos Exeter Chiefs (equipo do cal é o seu capitán) da AVIVA Premiership, competición á que chegaron logo de vencer nun play-off a dobre partido pola promoción ao Bristol en maio do 2010, conseguindo por primeira vez participar na máxima categoría do rugby inglés. Chegou ao rugby inglés dende Irlanda da man do Plymouth Albion mais posteriormente foi traspasado ao equipo de Exeter.

Seguindo os pasos do seu irmán máis vello, o piar John (xogador do Munster e do XV do trevo), Tommy xogou no Bruff R.F.C. da localidade de Bruff (Condado de Limerick) cando era novo, gañando o título Sub-18 da All-Ireland League en 1997, cando Bruff derrotou aos Corinthians cun enseio no tempo engadido.

## Notas 
## Véxase tamén 
### Ligazóns externas 
*
Betanzos (homónimos)

Como topónimos **Betanzos** pode referirse a:

;En Galiza
***Provincia de Betanzos**, unha das sete provincias do Antigo Reino de Galicia;
***Comarca de Betanzos**, comarca da provincia da Coruña;
****Betanzos**, concello de dita comarca;
*****Betanzos**, parroquia de dito concello;
******Betanzos**, lugar de dita parroquia;
***Betanzos o Vello**, lugar da parroquia de Tiobre, no concello de Betanzos;
***A Ponte de Betanzos**, lugar da parroquia de Bravos, no concello de Ourol.

;Fóra de Galiza

;En Bolivia
***Betanzos**, localidade boliviana do departamento de Potosí.

;Río de Galiza
***Ría de Betanzos**, unha das Rías Altas galegas.

;Deportes
***Betanzos Club de Fútbol** (1951-), un equipo galego de fútbol da vila de Betanzos.

;Transportes
***Estación ferroviaria Betanzos-Infesta**, estación ferroviaria de Adif.

## Véxase tamén
### Outros artigos
****Betanzos***, semanario editado en Betanzos en 1914;
****Betanzos***, *Publicación Oficial del Centro Cultural Betanzos y portavoz de la Colonia Brigantina*, periódico aparecido en Buenos Aires en 1931;
***Xoán de Betanzos** (1510-1576), explorador e cronista de indias, supostamente de Betanzos.
I Now Pronounce You Chuck and Larry

***I Now Pronounce You Chuck and Larry*** é un filme estadounidense do xénero comedia, protagonizado por Adam Sandler. O filme fai unha crítica sutil á actual situación dos homosexuais nos Estados Unidos, aínda que con moitos tópicos.
A Conferencia Católica de Bispos dos Estados Unidos categorizouno de "Moralmente Ofensivo"."

## Sinopse 
Chuck Levine (Adam Sandler) e Larry Valentine (Kevin James) son dous membros do Corpo de Bombeiros do Brooklyn, sendo tamén bos amigos. Chuck promételle calquera cousa a Larry por terlle salvado a vida un día no traballo, e Larry, viúvo, preocupado polos problemas legais de non dar feito que os seus fillos aparezan como beneficiarios do seu seguro de vida, decide pedirlle matrimonio a Chuck. Este, a pesar de ser moi mullereiro, acepta, mais despois, tense que ir vivir con Larry e aparentar que son homosexuais pois a súa unión está sendo investigada e poden acabar na cadea.

## Elenco 
* Adam Sandler .... Charles "Chuck" Levine
* Kevin James .... Lawrence "Larry" Valentine
* Jessica Biel .... Alex McDonough
* Dan Aykroyd .... Capitán Phineas J. Tucker
* Ving Rhames .... Fred G. Duncan
* Steve Buscemi .... Clinton Fitzer
* Nicholas Turturro .... Renaldo Pinera
* Allen Covert .... Steve
* Nick Swardson .... Kevin McDonough
* Mary Pat Gleason .... Teresa
* Matt Winston .... Glen Aldrich
* Gary Valentine .... Karl Eisendorf
* Jonathan Loughran .... David Nootzie
* Richard Kline .... Sr. Auerbach
* Peter Dante .... Tony Paroni
* Cole Morgen .... Eric Valentine
* Shelby Adamowsky .... Tori Valentine
* Brad Grunberg .... Bernie
* Chandra West .... Dra. Honey
* Rob Schneider .... Pastor xaponés
* Rachel Dratch .... supervisora de beneficios
* Lance Bass .... el mesmo
* David Spade .... danzante transexual
* Tila Tequila .... empregada do restaurante Hooters
* Dave Matthews .... vendedor de roupa homosexual

## Notas 
## Véxase tamén 
### Ligazóns externas 
* Chuck and Larry no All Movie Guide
The Rescuers

***The Rescuers*** é un filme de animación do ano 1977. Foi o vixésimo terceiro filme producido por Walt Disney Pictures. Foi estreado o 22 de xuño de 1977 e distribuído por Buena Vista Pictures nas salas de cinema dos Estados Unidos.

O filme foi inspirado por unha serie de libros infantís escritos por Margery Sharp, en especial "The Rescuers" e "Miss Bianca". Estivo catro anos en produción, combinando os talentos de máis de 250 persoas, incluíndo 40 animadores que produciron aproximadamente 330.000 debuxos; houbo 14 secuencias con 1.039 escenas separadas e 750 decorados.

## Sinopse 
O filme é sobre unha sociedade de ratos, chamada *Rescue Aid Society*, localizada en Nova York no soto do edificio das Nacións Unidas, que fan o ben no mundo real. Dous destes ratos, un conserxe chamado Bernard e a elegante delegada de Hungría, chamada Miss Bianca, acoden ao rescate de Penny, unha pícara orfa que foi secuestrada, coa axuda do cómico albatros Orville e unha variedade de animais habitantes do pantano na illa na que Penny está sendo cativa.

## Personaxes 
* Eva Gabor como Miss Bianca
* Bob Newhart como Bernard
* Geraldine Page como Madame Medusa
* Michelle Stacy como Penny
* Joe Flynn como Mr. Snoops
* Jim Jordan como Orville
* John McIntire como Rufus
* Jeanette Nolan como Ellie Mae
* Pat Buttram como Luke
* James MacDonald como Evinrude
* Bernard Fox como Chairman
* George Lindsey como Deadeye
* Larry Clemmons como Gramps
* Dub Taylor como Digger
* John Fiedler como Deacon Owl
* Shelby Flint como Cantante
* Bill McMillian como Presentador de televisión

## Notas 
## Véxase tamén 
### Ligazóns externas 
* Páxina web oficial
Manuel Vidal Villaverde

**Manuel Vidal Villaverde**, nado en Vigo en 1946 e finado na mesma cidade o 19 de outubro de 2024, foi un xornalista e poeta galego.

## Traxectoria 
Colaborou como xornalista en *El Progreso*, *Faro de Vigo*, *Galicia Hoxe* e *Atlántico Diario* (sección “Camelias Street”), con artigos preferentemente literarios. Publicou tamén diversos traballos nas revistas *Man Común*, *Grial* e *Cuadernos para el diálogo*, e mostras do seu labor poético en *Coordenadas (poesía galega actual)* e en *Nordés*. Foi membro da Asociación de Escritores en Lingua Galega.

## Obra 
### Poesía 
* *Luceiros fuxidíos* (1994). A Coruña: Espiral Maior. ISBN 978-84-88137-22-7.
* *A sombra do inimigo (*1998). A Coruña:  Espiral Maior. 56 páxs. ISBN 9788489814394.
* *Palabras para cando ti e mais eu sexamos vellos*. 

### Ensaio 
* *Contra o tempo* (2003). Santiago: Laiovento. 194 páxs. ISBN 9788484870296.
* *Manuel María: entre santos e navallas* (2016). Santiago: Laiovento. 74 páxs. ISBN 978-84‐8487‐328‐0.

### Obras colectivas 
* *Alma de beiramar*, 2003, AELG.
* *Xela Arias, quedas en nós*, 2004, Xerais.
* *Volverlles a palabra. Homenaxe aos represaliados do franquismo*, 2006, Difusora.
* *A Coruña á luz das letras*, 2008, Trifolium.
* *En defensa do Poleiro. A voz dos escritores galegos en Celanova*, 2010, Toxosoutos.
* *Versus cianuro. Poemas contra a mina de ouro de Corcoesto*, 2013, A. C. Caldeirón.

### Traducións 
* *Soñar en Roncesvalles*, de Francisco Javier Ocaña Eiroa, 1995, Xunta de Galicia. Do castelán para o galego.

## Premios 
* 1997: Premio Julio Camba.
* 2003: Premio Puro Cora

## Notas
Fidel Vidal Pérez

**Fidel Vidal Pérez**, nado en Ribeira o 19 de xaneiro de 1942, é un psiquiatra, pintor e escritor galego.

## Traxectoria 
Estudou Medicina na Universidade de Santiago de Compostela. Reside na Coruña desde 1972, onde exerce como a súa profesión. Foi profesor de Ciencias Psicosociais e de Enfermería Psiquiátrica na Universidade da Coruña. Pertence á Asociación Galega de Saúde Mental e á Asociación de Escritores en Lingua Galega. Entre outras publicacións, ten colaborado en *Luzes de Galiza* e *Casahamlet* (A Coruña), así como en *Mani Art* (Francia), *Art-Life* (Estados Unidos), *De Segni di Sogni* (Italia), *Copy-Left* (Suíza), ou *Leopold Bloom* (Hungría).

Como pintor expuxo, ademais de Galicia en Madrid, Barcelona, Huelva, Utrecht, Seattle, Florianópolis, Milán, Oslo e Ontario.

## Obra en galego 
### Poesía 
* *A camelia oxidada*, 2006, Deputación de Pontevedra.

### Narrativa 
**Un asasino felizmente casado*, 2015.

### Ensaio 
* *Anatomía da emoción poética*, 1999, Ediciós do Castro.
* *Arte na esquizofrenia e outros excesos*, 2008, Laiovento.
* *O sol da tristeza. A figura do pai na obra de Manuel Antonio*, 2010, Espiral Maior.

### Obras colectivas 
* *Fernando Pessoa. Centenario do seu nascimento*, 1988, Ediciós do Castro.
* *Desde mil novecentos trinta e seis*, 1995, Ediciós do Castro.
* *Alma de beiramar*, 2003, Asociación de Escritores en Lingua Galega.
* *Escrita Contemporánea. Homenaxe a Ánxel Casal*, 2005, AELG.
* *Voces na materia*, 2006, Barbantia.
* *Preludios para Miguel Anxo Fernán-Vello*, 2011, Laiovento.
* *VI Encontro de Escritores Galegos. Literatura e proxección exterior*, 2012, Deputación da Coruña.
* *Banqueiros*, 2012, Laiovento.
* *150 Cantares para Rosalía de Castro*, 2015, libro electrónico.
* *Os aforismos do riso futurista*, 2016, Xerais.

## Obra en castelán 
### Obras colectivas 
* *Antología de la poesía visual*, 2005.
* *Poesía española. Una propuesta. De la generación del 68 a la del 2000*, 2008, Barcelona.

## Premios 
* Premio *La Hora XXV* de novela curta en 1969 con *La sapa*.
Abanante, Lobios, Sober

**Abanante** é un lugar da parroquia de Lobios no concello lugués de Sober na comarca de Terra de Lemos. Segundo o Instituto Galego de Estatística, en 2025 estaba deshabitado, aínda que en 2024 tivera 1 habitante (1 muller). De feito, o lugar levaba habitado desde polo menos o ano 2000.

Este lugar atópase a 10 quilómetros da capital do concello.

## Notas 
## Lugares e parroquias
### Lugares de Lobios
### Parroquias de Sober
Carballeda, Lobios, Sober

**Carballeda** é un lugar da parroquia de Lobios no concello lugués de Sober na comarca de Terra de Lemos. Tiña 1 habitante no ano 2009 segundo datos do Instituto Nacional de Estadística, dos cales 1 era home e 0 eran mulleres, mais oito anos despois xa non figuraba ningún habitante de dereito.

## Lugares e parroquias 
### Lugares de Lobios 
### Parroquias de Sober
Abanqueiro, Abanqueiro, Boiro

**Abanqueiro** é un lugar da parroquia de Abanqueiro no concello coruñés de Boiro na comarca do Barbanza. Tiña 236 habitantes no ano 2009 segundo datos do Instituto Nacional de Estadística, dos cales 111 eran homes e 125 eran mulleres.

Este lugar atópase a 3 quilómetros da capital do concello.
## Lugares e parroquias 
### Lugares de Abanqueiro 
### Parroquias de Boiro
Chancelas, Combarro, Poio

**Chancelas** é un lugar da parroquia de Combarro no concello pontevedrés de Poio na comarca de Pontevedra. Segundo o IGE, en 2022 tiña 373 habitantes (199 homes e 174 mulleres).

Este lugar atópase a 5,3 quilómetros da capital do concello.

## Lugares e parroquias 
### Lugares de Combarro 
### Parroquias de Poio 
## Notas 
## Véxase tamén 
### Outros artigos 
* Lugares de Poio
Chancelas

Como topónimo **Chancelas** pode referirse a:

;En Galiza
***Chancelas**, lugar da parroquia de Abanqueiro, no concello de Boiro;
***Chancelas**, lugar da parroquia de Combarro, no concello de Poio.

## Véxase tamén
### Outros artigos
A Chancela, Logrosa, Negreira

**A Chancela** é un lugar da parroquia de Logrosa no concello coruñés de Negreira na comarca da Barcala. Segundo o Instituto Nacional de Estadística en 2009 tiña 165 habitantes (82 homes e 83 mulleres).

Este lugar atópase a 0,2 quilómetros da capital do concello. Neste lugar está o pazo de Albariña.

## Lugares e parroquias 
### Lugares de Logrosa 
### Parroquias de Negreira 
## Notas
## Véxase tamén 
### Outros artigos 
* Lugares de Negreira
A Chancela, Xubial, Melide

**A Chancela** é un lugar da parroquia de Xubial no concello coruñés de Melide na comarca da Terra de Melide. Segundo o Instituto Nacional de Estadística en 2009 tiña un habitante (un home).

Este lugar atópase a 7 quilómetros da capital do concello.

## Lugares e parroquias 
### Lugares de Xubial 
### Parroquias de Melide
Carballedo (homónimos)

O topónimo **Carballedo** é un fitónimo derivado de  e referido a un terreo con abundancia de carballos. Pode referirse a:

;En Galiza
***Carballedo**, concello da comarca de Chantada;
****Carballedo**, parroquia de dito concello;
*****Carballedo**, lugar de dita parroquia;
***Carballedo**, parroquia do concello de Cerdedo-Cotobade;
***Carballedo**, na parroquia de Penarrubia, no concello de Baralla;
***Carballedo**, na parroquia de Vilartelín, no concello de Baralla;
***Carballedo**, na parroquia de Penamaior, no concello de Becerreá;
***Carballedo**, na parroquia de Rebordelos, no concello de Carballo;
***Carballedo**, na parroquia de Pena, no concello de Castroverde;
***Carballedo**, na parroquia de Sabadelle, no concello de Chantada;
***Carballedo**, na parroquia de Santa Locaia de Parga, no concello de Guitiriz;
***Carballedo**, na parroquia de Buscás, no concello de Ordes;
***Carballedo**, na parroquia de Augas Santas, no concello de Palas de Rei;
***Carballedo**, na parroquia de Cuíña, no concello de Palas de Rei;
***Carballedo**, na parroquia de Castro de Rei de Lemos, no concello de Paradela;
***Carballedo**, na parroquia de Graíces, no concello da Peroxa;
***Carballedo**, na parroquia do Hospital, no concello de Quiroga;
***O Carballedo**, na parroquia de Pedrafita, no concello de Guitiriz;
***O Carballedo**, na parroquia de Ribeiras de Miño, no concello de Pantón.

;Río de Galiza
***Río Carballedo**.

## Notas
## Véxase tamén
### Outros artigos
Chancela

Como topónimo **A Chancela** pode referirse a:

;En Galiza
***Chancela**, lugar da parroquia de Maianca, no concello de Oleiros;
***Chancela**, lugar da parroquia de Augas Santas, no concello de Palas de Rei;
***A Chancela**, lugar da parroquia de Xubial, no concello de Melide;
***A Chancela**, lugar da parroquia de Logrosa, no concello de Negreira.

## Véxase tamén
### Outros artigos
Chancela, Augas Santas, Palas de Rei

**Chancela** é un lugar da parroquia de Augas Santas no concello lugués de Palas de Rei na comarca da Ulloa. Segundo o Instituto Galego de Estatística, en 2021 tiña 7 habitantes, dos cales 3 eran homes e 4 eran mulleres, o que supón un aumento respecto do ano 2009, cando tiña 6 habitantes, dos cales 3 eran homes e 3 eran mulleres.

Este lugar atópase a 7 quilómetros da capital do concello.

## Lugares e parroquias 
### Lugares de Augas Santas 
### Parroquias de Palas de Rei 
## Notas